**Kohtla-Järve Linnavalitsuse kaasava eelarve konkursikomisjoni koosoleku protokoll nr 3**

Kohtla-Järve Linnavalitsuse kaasava eelarve konkursikomisjoni koosolek (edaspidi Koosolek) toimus Zoom´is 12.08.2021

Võtsid osa:

* konkursikomisjoni esimees Riina Ivanova;
* konkursikomisjoni liikmed: Viktoria Tsventarnaja, Igor Berezin, Tatjana Pedius, Ilona Heinsalu, Ilona Mahharamova, Merike Peri, Ene Kruzman, Uljana Zaidentsal

Koosolekut protokollis: Uljana Zaidentsal

Koosolekule oli kutsutud: idee esitaja esindaja Allan Kivilo

Koosolek algas kell 13:00 ja lõppes kell 13:15.

**Päevakord:**

1. Kaasava eelarve raames esitatud idee „Oru laste- ja spordiväljak“ tutvustamine esitaja poolt ja arutelu (kas esitatud idee vastab kaasava eelarve tingimustele) ja komisjoni poolt esitatud küsimustele vastamine;
2. Komisjoni poolt otsustamine, kas idee jätkab kaasava eelarve edasises protsessis (ehk kas idee suunatakse edasi avalikustamisele Kohtla-Järve linna ametlikul kodulehel ja avalikule arutamisele).

**Kuulati:**

1. Koosolek algas idee esitaja poolt oma projekti tutvustamisega.

Allan Kivilo: Lapsed on meie tulevik ja elu näitab, kui on mänguobjekt (mänguväljak), siis on ka selle objekti kasutajaid. Antud objekt võib pakkuda huvi nii lastele kui ka täiskasvanutele, kes tegelevad spordiga.

Komisjon jätkas arutelu idee esitajaga, arutledes järgmisi küsimusi:

* 1. **Küsimus: Kas idee elluviimine mahub ettenähtud eelarvesse (s.o 45 000 eurot)?**

**Vastus:** Jah, idee elluviimine mahub ettenähtud eelarvesse. Oma idees lähtusime kaasava eelarve piiridest.

* 1. **Küsimus: Kas idee realiseerimiseks on sobiv asukoht?**

 **Vastus:** Jah, Vikerkaare P2 maatükk on Kohtla-Järve linna omandis.

* 1. **Küsimus: Kas ideeobjekt pakub avalikku huvi?**

 **Vastus:** Jah

* 1. **Küsimus: Kui suur on kasusaajate arv?**

 **Vastus:** Saavad kasutada Oru linnaosa elanikud ja Oru linnaosa külalised (nii lapsed kui ka täiskasvanud).

* 1. **Küsimus: Kas peale idee elluviimist tulevad Kohtla-Järve linnale lisakulutused järgnevatel aastatel?**

**Vastus:** Võib olla tulevad mänguväljaku väiksed hoolduskulud. Seda haljasala nagunii niidetakse suvel, valgustuspostid on tee ääres, ehk see ala on juba valgustatud. Kui mänguplats tuleb, siis sellel objektil on garantiiperiood, ehk garantiiperioodil ei pea seda remontima omal kulul.

* 1. **Küsimus: Kui idee objekti investeeringute maht on suurem kui eelarvega on ettenähtud, siis kust tuleb lisafinantseerimine?**

**Vastus:** Objekti suurus mahub ettenähtud eelarvesse.

**Küsimus: Kas idee objekt on avalikus tasuta kasutuses?**

**Vastus:** Jah, igapäevane kasutamine on tasuta.

* 1. **Küsimus: Kas ideel puudub äriline kasu?**

**Vastus:** Jah, äriline kasu puudub.

* 1. **Küsimus: Kas idee objekt on „ajutise iseloomuga“?**

 **Vastus:** Ei ole, objekt on püsiv.

**Otsustati:**

1. Hääletamise teel komisjon otsustas ühehäälselt, et idee jätkab kaasava eelarve edasises protsessis, suunatakse avalikustamisele Kohtla-Järve linna ametlikul kodulehel ja avalikule arutamisele.